CELEX: C2004/168/22
Language: et
Date: 2004-06-26 00:00:00
Title: Kohtuasi T-157/04: Hagi, mille Joel De Bry esitas 22. aprillil 2004. aastal Euroopa Ühenduste Komisjoni vastu

26.6.2004   
            
            
               ET
            
            
               Euroopa Liidu Teataja
            
            
               C 168/12
            
         Hagi, mille Joel De Bry esitas 22. aprillil 2004. aastal Euroopa Ühenduste Komisjoni vastu
   (Kohtuasi T-157/04)
   (2004/C 168/22)
   Kohtuasja menetluse keel: prantsuse keel
   Euroopa Ühenduste Esimese Astme Kohus on saanud 22. aprillil 2004. aastal hagi, mille on Euroopa Ühenduste Komisjoni vastu esitanud Joel De Bry, elukoht Woluwe-St-Lambert'is (Belgia), esindajad advokaat Sébastien Orlandi, advokaat Albert Coolen, advokaat Jean-Noël Louis ja advokaat Etienne Marchal, kes on valinud endale kohtudokumentide kättetoimetamise aadressi Luksemburgis.
   Hageja esitab esimese astme kohtule järgmised nõuded:
   
               —
            
            
               tühistada otsus ametialase arengu aruande koostamise kohta, mis katab ajavahemikku 1. juulist 2002 kuni 31. detsembrini 2002;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid:
   Oma hagiavaldusele toeks viitab hageja esmalt asjaolule, et tema ametialast arengut puudutava aruande on koostanud hindaja, kes on oma ametiseisundilt samal tasemel kui ta ise ja kes konkureerib koos temaga ametikõrgenduse saamisel. Hageja leiab, et sellest asjaolust on tingitud tema hindaja huvide konflikt. Rikkudes personalieeskirjade artiklit 14, ei ole viimatimainitu ametisse nimetavat ametiisikut sellest teavitanud.
   Hageja toob esile vastukäivuse vaidlustatud aruande hinnangute ja talle pandud hinnete vahel. Ta viitab ka sellele, et põhjendamiskohustust ja kaitseõigust on rikutud hindamise kinnitaja selle tähelepaneku osas, mis puudutab hageja väidetavat kõrvalekaldumist tavalise tööaja järgimisest.